Komission lausunto EY:n perustamissopimuksen 189 b (2) (d) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta euroopan parlamentin ja neuvoston päätökseksi eräistä hallintojen välisen telemaattisen tietojenvaihdon (HVT) Euroopan laajuisia verkkoja koskevista suuntaviivoista, mukaan lukien yhteistä etua koskevien hankkeiden yksilöiminen /* KOM/99/0216 lopull. - COD 97/0340 */





KOMISSION LAUSUNTO EY:n perustamissopimuksen 189 b (2) (d) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON PÄÄTÖKSEKSI eräistä hallintojen välisen telemaattisen tietojenvaihdon (HVT) Euroopan laajuisia verkkoja koskevista suuntaviivoista, mukaan lukien yhteistä etua koskevien hankkeiden yksilöiminen KOMISSION LAUSUNTO 1. Taustaa Komissio ehdotti 12. joulukuuta 1997, että Euroopan parlamentti ja neuvosto antavat eräät hallintojen välisen telemaattisen tietojenvaihdon (HVT) Euroopan laajuisia verkkoja koskevat suuntaviivat, mukaan lukien yhteistä etua koskevien hankkeiden yksilöiminen (1). (1) EYVL C 54, 21.2.1998, s. 3. Talous- ja sosiaalikomitea antoi 29. huhtikuuta 1998 myönteisen lausunnon (2). (2) EYVL C 214, 10.7.1998, s. 33. Alueiden komitea antoi 14. toukokuuta 1998 myönteisen lausunnon (3). (3) EYVL C 251, 10.8.1998, s. 1. Euroopan parlamentti antoi puoltavan päätöslauselman komission ehdotuksesta sen ensimmäisessä käsittelyssä 18. marraskuuta 1998 ja teki siihen samalla tarkistuksia (4) . (4) EYVL C 379, 7.12.1998, s. 57. Komissio muutti ehdotustaan 15. joulukuuta 1998 lisätäkseen siihen ne Euroopan parlamentin tekemät tarkistukset, jotka se oli hyväksynyt (KOM(98) 786 lopullinen) (5). (5) EYVL C 23 , 28.1.1999 s. 8. Neuvosto vahvisti yhteisen kantansa 21. joulukuuta 1998 (yhteinen kanta (EY) 8/1999) (6). (6) EYVL C 55, 25.2.1999, s. 1. Komissio antoi Euroopan parlamentille 8. tammikuuta 1999 täydellisen selvityksen kannastaan (SEC(98) 2252). Euroopan parlamentti teki 12. huhtikuuta 1999 tarkistuksia yhteiseen kantaan. Komission ehdotuksessa esitetään yleinen kehys yhteisön päätöksentekoprosessia, sen politiikkaa ja toimia tukevien telemaattisten verkkojen perustamista varten. Siinä määritellään toimenpiteiden tavoitteet, painopisteet ja suuret linjat, määritellään erityinen rahoituskehys ja yksilöidään yhteisen edun mukaiset hankkeet (vrt. yhteisön perustamissopimuksen 129 c artikla). Suuntaviivoihin sisältyvät verkkojen yhdenmukaistamista koskevat säännöt, ja niissä määritellään mekanismit yhteisön ja jäsenvaltioiden koordinointia varten. Samanaikaisesti näiden suuntaviivojen kanssa komissio esitti lisäksi verkkojen yhteentoimivuuden varmistamiseksi eräitä horisontaalisia toimia ja toimenpiteitä. Yhdessä nämä kaksi päätöstä muodostavat tasapainoisen kehyksen HVT:tä koskevan IDA-ohjelman toisen vaiheen perustaksi. 2. Euroopan parlamentin kanta toisessa käsittelyssä Toisessa käsittelyssä Euroopan parlamentti ehdotti yhteiseen kantaan kahta tarkistusta. Nämä tarkistukset perustuvat ensimmäisessä käsittelyssä esitettyihin tarkistuksiin 10 ja 21, joiden tekstiä on hieman muutettu korvaamalla ilmaus "unionin kansalaisille tai asukkaille" ilmauksella "henkilöille" ja ilmaus "asuvien henkilöiden" ilmauksella "oleskelevien henkilöiden". Vaikka komissio oli hyväksynyt tarkistukset 10 ja 21, neuvosto hylkäsi ne, koska tarkistusten sanamuodon johdosta syntyi juridinen ongelma kotipaikka-aseman myöntämisen suhteen. Neuvosto hyväksyi kuitenkin tarkistusten taustalla olevan periaatteen. 3. Komission lausunto Komissio katsoo, että Euroopan parlamentin toisessa käsittelyssä esittämät kaksi tarkistusta tarkentavat omalta osaltaan IDA-ohjelman poliittisia painotuksia ja parantavat sen edellytyksiä lisätä mahdollisuuksia osallistua yhteisön politiikkaan ja toimiin. Komissio olettaa myös, että nyt valittu sanamuoto tekee tarpeettomaksi vastalauseet, jotka neuvosto esitti ensimmäisessä käsittelyssä. 4. Päätelmä Edellisen perusteella komissio hyväksyy Euroopan parlamentin tekemät tarkistukset ja lisätäkseen ne ehdotukseensa muuttaa ehdotustaan Euroopan yhteisön perustamissopimuksen 189 a artiklan 2 kohdan mukaisesti.